Moshav

Un moshav (en ebreo: מוֹשָׁב‎, moshav; plural: מוֹשָׁבִים, moshavim; «asentamyento», «povlasyon») es un tipo de komunita agrikola kooperativa israeliana, paresida al kibuts, konformado por chiflikes individualos i suportado por el zionismo lavorista durante la Dosena Aliya (de 1904 a 1914).Sofer, Michael. The rural space in Israel in search of renewed identity: The case of the moshav. Journal of Rural Studies
Volume 22, Issue 3, July 2006, Pages 323-336 ​ Una chika diferensia ke tiene kon el kibuts es ke la proprieta privada ainda egziste arientro del moshav.

Orijin
El primer moshav, Nahalal fue fondado en el valey de Jezreel el 11 de Sietembre de 1921. En 1986, unos 156.700 israelianos moravan i lavoravan en 448 moshavim; la majorita de eyos apartienen a una de 8 federasiones.

Diferensias kon el kibuts
Komo el moshav guadro la famiya komo el sentro de la vida sosyala de la komunita, era muy muncho mas atraktivo para los olim sefardis i mizrahis en la anyada de los 50 i empesijos de los 60, deke en el moshav mankavan eksperimentos komo elevar las kreaturas endjuntas de modo koumnitario o la igualitad de los seksos, ke afitava en los kibutsim. Estos yamados moshavim de olim (ebreo: מושב עולים, moshav olim) fueron una de las formas mas kullaneadas i riushudas de integrasion de djudios mizrahis; reushitaron kreser ekonomikamente verso la klasa mediana mas pishin ke los olim ke se topavan en las maabarot o sivdades en desvelopamiento. Por eso, el moshav prinsipio a ser lisionado kon la kultura mizrahi i sefardi, mientres ke los kibutsim son konsiderados parte de la kultura ashkenazi en Israel.

Ver endemas
Kibuts
Kolhoz
Sovhoz

Atamientos eksternos
Oja web del Movimento de Moshavim

Referensias

Kateggoría:Moshav
Kateggoría:Zionismo